Uzluksiz mehnat staji ahamiyatga egami?

Ba’zi хodimlar bir ishdan boʻshash  va boshqasiga joylashish oʻrtasidagi tanaffuslardan, shu tariqa ularning  uzluksiz stajlari uzilishi va bu qandaydir tarzda boʻlgʻusi pensiya,  kasallik ta’tili puli, ustamalar va h.k.larga ta’sir koʻrsatadi deb  qoʻrqishadi. Aslida ham shundaymi?
Uzluksiz ish staji” atamasi tushunchasi  hozirgi vaqtda qonunchilikda  mavjud emas. U sobiq SSSR vaqtida ahamiyatga  ega boʻlgan va inson muntazam mehnat qilgan vaqtni namoyon qilgan, ishdan  boʻshash va yangi ishga joylashish oʻrtasidagi davrlar esa muayyan muddatlardan  oshmagan.
Biroq hozirgi vaqtda ham u kadrlar  boʻlimi хodimlari orasida ham tez-tez eslab turiladi. Gap shundaki,  uzluksiz mehnat staji muayyan kasb sohalarida ustamalarni tayinlashda  hisobga olinadi. Masalan, davlat muassasalarining tibbiyot va  farmatsevtika хodimlariga uzluksiz ish staji uchun ustamalar tayinlash  kafolatlanadi. Ularni toʻlash va uzluksiz stajni hisoblab chiqarish  tartibini Oʻzbekiston Respublikasi davlat muassasalari tibbiyot va  farmatsevtika хodimlari mehnatiga haq toʻlash tartibi va shartlari toʻgʻrisida  nizom tartibga soladi.
Xususiy korхonalarda mehnat staji
Kompaniyalar ham lokal tartibda mustaqil  ravishda oʻz хodimlari uchun mazkur aniq ish beruvchida yoki aniq tarmoqda  uzluksiz staj uchun qoʻshimcha afzalliklar belgilashlari mumkin.  Bunday  kafolatlarni taqdim etish tartibi tashkilotning alohida lokal normativ  hujjatlarida qayd etiladi. Masalan – jamoa shartnomasida, mehnatga haq  toʻlash, moddiy ragʻbatlantirish toʻgʻrisidagi nizomlarda va h.k.
Bu miqdori ishlangan davrga mutanosib  ravishda tabaqalashtiriladigan ish haqiga har oylik yoki yillik qoʻshimcha  toʻlovlar boʻlishi mumkin. Uzluksiz staj uchun pul toʻlovlaridan tashqari  хodimlarga qoʻshimcha haq toʻlanadigan ta’tillar, sanatoriyga yoʻllanmalar va  h.kni taqdim etish mumkin. Bunda tashkilot lokal hujjatda “uzluksiz”  yuzasidan oʻz talqinini mustahkamlab qoʻyishi mumkin:
Buxgalter.uz da batafsil oʻqing.